Jednom u životu,
gotovo svakome od nas slomljeno je srce.
Moja pacijentica Kathy već je u srednjoj školi planirala svoje vjenčanje.
Upoznat će budućeg muža
do 27. godine,
zaručiti se godinu kasnije
i oženiti se godinu nakon toga.
No Kathy nije našla muža kada je navršila 27 godina.
Našla je kvržicu na dojci.
Mjesecima je odlazila na teške kemoterapije
i bolne operacije
i baš kada je bila spremna opet početi izlaziti na spojeve,
pronašla je kvržicu na drugoj dojci
i sve je počelo ispočetka.
Kathy se oporavila
i htjela je nastaviti svoju potragu za mužem
čim bi joj obrve opet narasle.
Kada u New Yorku idete na prvi spoj,
morate moći izraziti svakakve osjećaje.
(Smijeh)
Uskoro nakon toga upoznala je Richa i zaljubila se.
Veza je bila onakvom kakvom ju je zamišljala.
Šest mjeseci kasnije,
nakon lijepog vikenda u Novoj Engleskoj,
Rich je rezervirao mjesto u njihovom najdražem romantičnom restoranu.
Kathy je znala da će ju zaprositi
i jedva je mogla sakriti uzbuđenje.
No Rich nije zaprosio Kathy te večeri.
Prekinuo je s njom.
Koliko god da mu je bilo stalo do Kathy -- a zaista jest --
jednostavno nije bio zaljubljen.
Kathy je bila shrvana.
Srce joj je zaista bilo slomljeno i čekao ju je još jedan oporavak.
No 5 mjeseci nakon prekida,
Kathy nije mogla prestati misliti na Richa.
Srce joj je još uvijek bilo slomljeno.
Pitanje je:
Zašto?
Zašto ova nevjerojatno jaka i odlučna žena
nije upotrijebila istu emocionalnu snagu
kojom je prebrodila 4 godine kemoterapija?
Zašto se mnogi od nas muče
kada se pokušavaju oporaviti od slomljenog srca?
Zašto sve one strategije
koje koristimo za rješavanje raznih životnih problema
uopće ne funkcioniraju kada imamo slomljeno srce?
U više od 20 godina privatne prakse,
vidio sam ljude svih godina i porijekla
kako se suočavaju sa slomljenim srcem
i evo što sam naučio:
kada vam je srce slomljeno,
oni isti instinkti na koje se inače oslanjate
stalno će vas navoditi na krivi put.
Jednostavno ne možete vjerovati onome što vam um govori.
Primjerice, iz istraživanja o slomljenom srcu znamo
da je jako važno točno znati i razumjeti zašto je došlo do prekida veze
kako bismo mogli nastaviti dalje.
No svaki puta
kada dobijemo jednostavno i iskreno objašnjenje,
kao što je Rich objasnio Kathy,
mi ga odbijemo.
Slomljeno srce stvara tako dramatičnu emocionalnu bol
da nam um govori kako uzrok mora biti isto tako dramatičan.
I taj unutrašnji instinkt je toliko jak
da čak i oni najrazumniji i najrealniji od nas
počinju izmišljati tajanstvene uzroke i teorije urote
koje uopće ne postoje.
Kathy se uvjerila da se nešto dogodilo
tijekom romantičnog vikenda s Richom
što mu je upropastilo vezu
i postala je opsjednuta time da sazna što je to bilo.
Provela je sate i sate u glavi
prisjećajući se svake minute tog vikenda,
tražeći dokaze kojih nije bilo.
Kathyin um natjerao ju je da krene u tu uzaludnu potragu.
No što ju je tjeralo da to radi mjesecima?
Slomljeno srce podmuklije je nešto što se čini.
Postoji razlog zašto idemo od jedne do druge bizarnosti
iako znamo da ćemo se samo još gore osjećati.
Istraživanja mozga pokazala su
da uklanjanje romantične ljubavi
aktivira iste mehanizme u mozgu kao
kada se ovisnici odvikavaju od supstanci poput kokaina ili opioida.
Kathy je bila na odvikavanju.
I budući da se nije mogla "drogirati" time što je u vezi s Richom,
um joj je za odvikavanje nesvjesno odabrao sjećanja na njega.
Instinkti su joj govorili da pokušava riješiti zagonetku,
ali zapravo je samo uzimala
sljedeći šut.
Zato je tako teško preboljeti slomljeno srce.
Ovisnici znaju da su ovisni.
Znaju kada uzimaju šut.
No ljudi slomljenog srca ne znaju.
No sada znate.
I ako vam je srce slomljeno, ne možete to ignorirati.
Morate shvatiti da, koliko god to bilo privlačno,
svako prisjećanje, svaka poruka koju pošaljete,
svaka sekunda koju provedete prateći svog bivšeg na društvenoj mreži
samo hrani vašu ovisnost,
produbljuje emocionalnu bol
i otežava vaš oporavak.
Liječenje slomljenog srca nije putovanje.
To je borba, a vaš razum je vaše najjače oružje.
Nijedan razlog prekida veze neće biti dovoljno dobar.
Nikakva logika neće ublažiti bol koju osjećate.
Nemojte ju tražiti, nemojte čekati da se pojavi,
prihvatite ono koje ste dobili ili izmislite neko objašnjenje
i završite sa svime time
jer vam treba taj zaključak kako biste se oduprli ovisnosti.
Trebate i još nešto:
morate biti spremni pomiriti se s time,
prihvatiti da je gotovo.
Inače će ta nada samo poticati vaš um
i vraćati vas natrag.
Nada može biti jako pogubna kada vam je srce slomljeno.
Slomljeno srce je veliki manipulator.
Lakoća kojom nas tjera da radimo suprotno
od onoga što je potrebno da se oporavimo
je nevjerojatna.
Jedna od najčešćih stvari koju radimo kada nam je srce slomljeno
je ta da idealiziramo osobu koja ga je slomila.
Provodimo sate prisjećajući se njihovog osmijeha,
kako smo se dobro osjećali pokraj njih,
kada smo planinarili i vodili ljubav pod zvijezdama.
Sve to samo pogoršava bol gubitka.
Znamo to.
I svejedno dopuštamo umu da vrti naše najbolje hitove jedan za drugim
kao da smo taoci našeg vlastitog pasivno-agresivnog popisa glazbe.
(Smijeh)
Slomljeno srce slati će takve misli u vaš um.
Kako bi izbjegli idealiziranje, morate unijeti ravnotežu
prisjećanjem i njihovog mrštenja, ne samo osmijeha,
kako ste se zbog njih loše osjećali,
kada ste se nakon vođenja ljubavi izgubili kada ste silazili s planine,
svađali se kao ludi i niste razgovarali dva dana.
Kažem svojim pacijentima da naprave detaljan popis
svih situacija kada vas je ta osoba povrijedila,
svih loših osobina i iritantnih navika
te da taj popis imaju na svom mobitelu.
(Smijeh)
I kada imate taj popis,
morate ga koristiti.
Kada primijetim da dolazi do idealiziranja
ili najmanjeg osjećaja nostalgije tijekom terapije,
kažem, "Mobitel, molim."
(Smijeh)
Vaš um pokušat će vam reći da je osoba bila savršena.
No nije bila, a ni veza nije bila savršena.
Ako je želite preboljeti, morate se toga prisjetiti,
često.
Nitko od nas nije imun na slomljeno srce.
Moj pacijent Miguel bio je 56-ogodišnji direktor u softverskoj tvrtci.
Pet godina nakon što mu je žena umrla,
ponovno je bio spreman početi izlaziti.
Uskoro je upoznao Sharon,
i uslijedila je burna romansa.
Nakon mjesec dana upoznali su djecu svog partnera,
a počeli su živjeti skupa nakon 2 mjeseca.
Kada srednjovječni ljudi izlaze, shvaćaju to ozbiljno.
Kao spoj filmova "Zapravo ljubav" i "Brzi i žestoki".
(Smijeh)
Miguel godinama nije bio toliko sretan.
No noć prije njihove prve godišnjice,
Sharon ga je ostavila.
Odlučila se preseliti na Zapadnu obalu kako bi bila bliže svojoj djeci
i nije htjela vezu na daljinu.
Miguel je bio potpuno iznenađen i shrvan.
Mjesecima je jedva obavljao svoj posao
i zbog toga skoro izgubio posao.
Još jedna posljedica slomljenog srca je što osjećaj boli i usamljenosti
može značajno pokvariti naše intelektualno funkcioniranje,
pogotovo kada obavljamo teške zadatke koji zahtijevaju logiku i razmišljanje.
Privremeno smanji naš IQ.
No nije samo jačina Miguelove tuge
zbunila njegove poslodavce,
već i razdoblje trajanja.
Miguel je isto bio zbunjen
i dosta posramljen zbog toga.
"Što ne valja sa mnom?", pitao me tijekom terapije.
"Kakva odrasla osoba treba skoro godinu dana da preboli jednogodišnju vezu?"
Zapravo, mnogo njih.
Slomljeno srce ima iste značajke kao i normalna tuga i gubitak:
nesanica, ometajuće misli,
smanjeni imunitet.
Četrdeset posto ljudi pati od klinički mjerljive depresije.
Slomljeno srce teška je psihološka ozlijeda.
Na mnoge načine utječe na nas.
Primjerice, Sharon je bila veoma društvena
i veoma aktivna.
Svakog tjedna organizirala bi večernje zabave.
Ona i Miguel išli su na kampiranja s drugim parovima.
Iako Miguel nije bio religiozan,
išao je sa Sharon svake nedjelje u crkvu
gdje ga je cijela zajednica prihvatila.
Miguel nije samo izgubio svoju djevojku,
izgubio je svoj društveni život,
podršku zajednice u Sharoninoj crkvi.
Izgubio je svoj identitet kao para.
Miguel je shvatio da je prekid ostavio veliku prazninu u njegovom životu,
ali nije shvatio da je ostavio
puno više od jedne praznine.
I to je jako važno,
ne samo jer objašnjava zašto je slomljeno srce tako pogubno,
nego zato jer vam kaže kako da se oporavite.
Kako biste izliječili slomljeno srce,
morate pronaći te praznine u vašem životu i ispuniti ih
i mislim na baš sve praznine.
Praznine u vašem identitetu:
morate ponovno odrediti tko ste i što radite u životu.
Praznine u vašem društvenom životu,
aktivnosti kojih više nema, čak i prazan dio zida
gdje su prije visjele slike.
No ništa od toga vam neće pomoći
ako ne spriječite pogreške koje vas vraćaju unatrag,
bespotrebna potraga za objašnjenjima,
idealiziranje bivšeg umjesto da se sjetite koliko nisu bili dobri za vas,
misli i ponašanja koja im daju glavnu ulogu
u sljedećem poglavlju vašeg života
kada ne bi trebali ni biti tamo.
Preboljeti slomljeno srce je teško,
no ako ne dopustite svom umu da vas omete i poduzmete korake prema oporavku,
možete značajno smanjiti svoju patnju.
I nećete samo vi imati koristi od toga.
Biti ćete pristupačniji svojim prijateljima,
povezaniji s obitelji,
da ne spominjemo štetu od milijardu dolara na poslu zbog smanjene
produktivnosti koja se može izbjeći.
Dakle, ako poznajete nekoga sa slomljenim srcem,
budite suosjećajni
jer pokazalo se da je podrška društva veoma važna za njihov oporavak.
I budite strpljivi
jer će im trebati duže da se oporave nego što mislite.
Ako vi patite,
znajte ovo:
teško je, to je borba koja se vodi u vašem umu
i morate biti marljivi kako biste pobijedili.
No naoružani ste.
Možete se boriti.
I oporavit ćete se.
Hvala vam.
(Pljesak)